10/06/2019 | Administración LocalMunicipal
A Coruña
Servizo de Persoal
Bases convocatoria 3 prazas deTécnico/a Superior de Medio Ambiente, CE 12/18, aprobadas pola Concelleira delegada de Facenda e Administración, por delegación da Xunta de Goberno Local, de data 28 de maio de 2019

· Código do proceso: SEL2019037 · Denominación: Técnico/a Superior de Medio Ambiente. · Nº de prazas: 3. · Convocatoria específica: 12/18. · Relación xurídica: Funcionario de carreira. · Sistema de selección: Concurso-oposición. · Quenda: Promoción interna. · Escala: Administración Especial. · Oferta de Emprego Público: 2018 (BOP nº 232, do 5/12/2018). · Regulación: As presentes bases específicas e, en todo o non regulado nelas, supletoriamente aplicarase a Convocatoria Unitaria para a provisión en propiedade de prazas de persoal funcionario de carreira e persoal laboral convocadas polo Concello da Coruña no ano 2010 (BOP da provincia da Coruña de 14/12/2010), en aplicación da base primeira da mesma. · Posto RPT vinculado: 1202, 1203, 1204 Inspector Medio Ambiente. As características do posto de traballo vinculado a esta praza e as súas características reflíctense na seguinte táboa, na que tamén se inclúen as retribucións brutas anuais vixentes: As persoas aspirantes deberán reunir na data de expiración do prazo de presentación de instancias, os seguintes requisitos: a) TITULACIÓN: Posuír a titulación de Técnico Superior nas ramas técnicas. De conformidade co artigo 10 do Real Decreto 777/1998, do 30 de abril, polo que se desenvolven determinados aspectos da ordenación da formación profesional no ámbito do sistema educativo, o título de Técnico Especialista ten os mesmos efectos académicos e profesionais que o título de Técnico superior, de acordo co anexo III do devandito real decreto, segundo o preceptuado na disposición adicional cuarta, apartado 4, da Lei Orgánica de Ordenación Xeral do Sistema Educativo. b) Pertencer ao subgrupo C1 como persoal funcionario de Administración Especial do Concello da Coruña. c) Ter unha antigüidade no citado subgrupo de polo menos dous anos neste Concello o día de finalización do prazo de presentación das instancias. Todos estes requisitos deberán ser referidos á data na que finalice o prazo de presentacion de instancias da Convocatoria. As instancias solicitando tomar parte no proceso selectivo dirixiranse á Alcaldía-Presidencia. Presentaranse no Rexistro Xeral do Concello no modelo oficial debidamente cumprimentado. Terán de prazo 20 días naturais contados desde o seguinte ao da publicación do anuncio da convocatoria no Boletín Oficial do Estado. Así mesmo, as instancias poderán presentarse en calquera das formas determinadas na Lei 39/2015, de 1 de outubro, do Procedemento Administrativo Común das Administracións Públicas. Para ser admitido/a e, no seu caso, tomar parte nas probas selectivas correspondentes, as persoas aspirantes deberán manifestar nas súas solicitudes de participación que reúnen todas e cada unha das condicións esixidas, referidas sempre á data de expiración do prazo de presentación. Á instancia acompañarase inexcusablemente: · Fotocopia do D. N. I. · Relación dos méritos alegados co fin de valoralos na fase de concurso. Os méritos serán enumerados segundo a orde establecida nesta convocatoria, acompañados dos documentos xustificativos. · A acreditación do coñecemento da lingua galega. En caso de non presentala, a persoa aspirante terá que realizar a proba de coñecemento do idioma galego. · Declarar se desexa o texto dos exames en galego ou en castelán. As persoas que non acrediten estar en posesión do título CELGA IV ou equivalente, deberán facer unha proba eliminatoria que se valorará co resultado de apto/a ou non apto/a. A proba efectuarase antes de iniciarse a fase de oposición e consistirá na tradución directa ou inversa dun ou varios textos, en castelán ou galego, nun tempo máximo de 1 hora. Os textos serán escollidos polo Tribunal cualificador do proceso selectivo inmediatamente antes de celebrarse a proba, correspondéndolle ao Tribunal a fixación dos coñecementos mínimos esixidos para superar esta proba de acordo co nivel requerido para obter o certificado acreditativo do nivel de coñecemento de CELGA IV. As persoas aspirantes que non acreditasen estar en posesión do CELGA IV ou equivalente e que non superasen esta proba quedarán excluídas do proceso. Con anterioridade á fase de oposición, procederase á avaliación da fase de concurso. Non terá carácter eliminatorio e consistirá na valoración, por parte do Tribunal, dos méritos que concorran nas persoas aspirantes. Soamente se terán en conta os documentos acreditativos (orixinais ou fotocopias fehacientes) que aqueles presentasen ata o peche do prazo da convocatoria, sen que poidan presentarse méritos en período de corrección. Non se tomarán en consideración nin serán valorados os méritos que non queden debidamente acreditados en todos os seus extremos no momento da finalización do prazo de presentación de instancias. Con todo, non será necesario presentar documentos que xa se atopen en poder desta Administración, o cal deberá ser alegado expresamente na instancia. A puntuación obtida nesta fase, que se publicará na páxina web do Concello, será computada na valoración final das persoas aspirantes que superasen a fase de oposición, con indicación da puntuación obtida polos/as aspirantes finalistas da convocatoria. Esta puntuación tamén se sumará á puntuación obtida na fase de oposición para a creación dunha lista de agarda desta praza para cubrir necesidades futuras de interinidades. Contra a valoración provisional da fase de concurso, os/as aspirantes poderán presentar, no prazo de 10 días seguintes á publicación, as reclamacións que estimen oportunas ante o propio tribunal. Á vista das reclamacións que se presenten e, no caso de ser estimadas, realizaranse as oportunas correccións na valoración e procederase á publicación definitiva na páxina web do Concello da Coruña. A valoración da fase de concurso farase conforme aos seguintes méritos: a.1. Servizos prestados nas Administracións Públicas, 0.20 puntos por ano. a.2 Exercicio de dereitos de conciliación nos cinco anos anteriores á publicación da presente convocatoria no Boletín Oficial da Provincia, ata un máximo de 0,50 puntos. a.2.1 Permiso por maternidade: 0,05 puntos por permiso, cun máximo de 0,20 puntos. a.2.2 Permiso por paternidade: 0,025 puntos por permiso, cun máximo de 0,10 puntos. a.2.3 Redución de xornada do artigo 76.1º g do Decreto Lexislativo 1/2008 de 13 de marzo polo que se aproba o Texto Refundido da Lei de Función Pública de Galicia: 0,016 puntos por mes de redución, ata un máximo de 0,20 puntos. a.2.4 Excedencia por coidado de familiares: 0,005 puntos por mes de excedencia ata un máximo de 0,20 puntos. A puntuación no apartado de antigüidade non poderá exceder de 6 puntos. Para o cómputo da antigüidade valorarase o tempo total de servizos oficialmente recoñecidos no expediente persoal. Non se computarán os servizos prestados simultaneamente, con outros igualmente alegados nin aqueles anos de servizo que sexan requisito para participar no proceso selectivo. Pola acreditación de asistencia a cursos de formación e perfeccionamento expedidos ou homologados por organismos oficiais e directamente relacionados coas funcións propias das prazas convocadas. - Cursos de menos de 10 horas de duración 0,40 puntos - Duración comprendida entre 10 e 20 horas 0,50 puntos. - Cursos de máis de 20 horas 0,60 puntos. No caso de que as certificacións non especifiquen o número de horas concederase a puntuación mínima. Non se puntuarán as xornadas, congresos ou similares. O máximo de puntuación por este apartado será de 6 puntos. - Pola posesión do grado 22 consolidado 2,00 puntos. - Pola posesión do grao 21 consolidado 1,50 puntos. - Pola posesión do grao 20 consolidado 1,00 punto. - Por estar en posesión do título de linguaxe administrativa superior 2,00 puntos. - Por estar en posesión do título de linguaxe administrativa media 1,50 puntos. - Por estar en posesión do título de CELGA IV ou equivalente 1,00 punto. Neste apartado, só se valorará o curso de maior nivel e, en todos os casos, non se valorará o título acreditativo do nivel de coñecemento da lingua galega que permita a exención da realización da proba prevista na base quinta. Exercicio único: De carácter práctico, consistirá en resolver, en un prazo máximo de 2 horas, un suposto practico a elixir de entre tres supostos que formulará o Tribunal inmediatamente antes do comezo do exercicio, relacionados coas funcións a desempeñar nos postos de traballo relacionados coas prazas convocadas e co temario contido no Anexo 1 destas bases. Poderanse utilizar ferramentas informáticas relacionadas co tipo de tarefas a desenvolver. O suposto será cualificado de 0 a 60 puntos, sendo necesario alcanzar un mínimo de 30 puntos para superalo. A orde de prelación das persoas aspirantes que superen o proceso selectivo realizarase de acordo coa suma das puntuacións obtidas nas fases de oposición e concurso, non podendo superar o proceso selectivo un número superior de aspirantes ao de prazas convocadas. En caso de empate na puntuación final do proceso selectivo establécese a seguinte orde de prioridade: 1º) A nota máis alta no exercicio da fase de oposición.2º) A puntuación obtida no apartado a) da fase de concurso (Experiencia). 3º) A puntuación obtida no apartado b) da fase de concurso (Cursos de formación e perfeccionamiento). 4º) Sorteo público. O Tribunal propondrá o nomeamento do/a candidato/a que obtivo a maior puntuación no proceso selectivo. Non obstante o anterior e co fin de asegurar a cobertura de todas as prazas convocadas cando se produzan renuncias dalgunha das persoas aspirantes seleccionadas, o órgano convocante poderá requirir do Tribunal de selección a confección dunha nova proposta de nomeamento con candidatos/as que, tendo superado o proceso selectivo, sigan aos propostos en primeira instancia por orden de prelación, para o seu posible nomeamento como persoal funcionario de carreira. Para os efectos previstos neste punto terán a mesma consideración que as renuncias, os supostos referidos ás persoas aspirantes que dentro do prazo fixado non presenten a documentación requirida ou que do seu exame se deduza que carecen dos requisitos indicados no apartado 3 da presente convocatoria. O Tribunal poderá declarar desertas aquelas prazas obxecto da presente convocatoria que non resulten cubertas á súa finalización por non superar o proceso selectivo un número suficiente de aspirantes. As cualificacións das persoas aspirantes finalistas aprobadas serán publicadas na páxina web do Concello da Coruña. Contra a resolución que poña fin ao proceso selectivo poderán os/as interesados/as interpoñer recurso de alzada conforme o previsto no artigo 121 e seguintes da Lei 39/2015, de 1 de outubro, de Procedemento Administrativo Común das Administracións Públicas. O/a candidato/a proposto/a polo Tribunal para ocupar a praza convocada deberá achegar, no prazo de 20 días hábiles, contados a partir do seguinte da publicación da proposta do Tribunal, os documentos acreditativos dos requisitos esixidos no apartado 3 desta convocatoria. A falta de presentación en prazo da documentación esixida será equivalente a unha renuncia, axustándose as posicións das demais persoas aspirantes de acordo coas puntuacións obtidas no proceso selectivo. A publicidade dos distintos actos derivados deste proceso selectivo, así como as comunicacións a que dese lugar, realizaranse a través do teléfono municipal de información 010 (981 920 010 para chamadas desde fora do termo municipal) e na páxina web do Concello da Coruña, (www.coruna.es) sen prexuízo de calquera outro medio de difusión que se considere oportuno. As persoas aspirantes poderán presentar reclamacións ante o Tribunal de selección cada vez que finaliza unha valoración ou proba e ésta sexa publicada na páxina web. Esta circunstancia farase constar no anuncio de publicación correspondente. A reclamación, que unicamente deberá referirse á valoración ou proba publicada, poderá efectuarse tanto respecto da puntuación obtida na valoración da proba como respecto ao contido das preguntas formuladas. A reclamación tamén pode consistir na consulta do exercicio da propia persoa aspirante co fin de coñecer as razóns da súa puntuación. En todos os casos, para a presentación de reclamacións disponse dun prazo de 5 días hábiles contados a partir do día seguinte ao da publicación. Co fin de axilizar trámites, as persoas aspirantes que non presenten reclamación nalgún dos rexistros pertencentes ao Concello da Coruña, poderán facelo enviando ao fax 981 184286, ou ao correo electrónico selecciondepersonal@coruna. es, a condición de que conste a acreditación de presentala ante calquera outro rexistro non municipal. A Coruña, 15 de maio de 2019 A XUNTA DE GOBERNO LOCAL, P. D. A concelleira delegada de Facenda e Administración María Eugenia Vieito Blanco TEMA 1.- Lei 39/2015, de 1 de outubro, do procedemento administrativo común das Administracións Públicas. O procedemento administrativo: iniciación e ordenación. TEMA 2.- O procedemento administrativo: instrución e terminación. TEMA 3.- A Lei 9/2017 de Contratos do Sector Público. Tipoloxías de contratos e clasificación. TEMA 4.- O contrato menor: contías e prazos. TEMA 5.- O expediente do contrato menor. TEMA 6.- O municipio e o medio ambiente na lexislación reguladora do Réxime Local. Competencias das Corporacións Locais. TEMA 7.- Lei 1/1995, de 2 de xaneiro, de protección ambiental de Galicia. Inspección e vixilancia. TEMA 8.- Decreto 156/1995 de 3 de xuño, de inspección ambiental. Actas de inspección: tipos e elementos a consignar. TEMA 9.- Lei 4/2017, de 3 de outubro, de protección e benestar dos animais de compañía en Galicia. Os animais de compañía: disposicións xerais. TEMA 10.- Lei 4/2017, de 3 de outubro, de protección e benestar dos animais de compañía en Galicia. Os animais de compañía: animais potencialmente perigosos. TEMA 11.- Inspección, control e vixilancia na Lei 4/2017 protección e benestar dos animais de compañía en Galicia. TEMA 12.- Competencias municipais sancionadoras na Lei 4/2017 de protección e benestar dos animais de compañía en Galicia. TEMA 13.- Real decreto 287/2002 que desenrola a Lei 50/1999, de 23 de decembro, sobre o réxime xurídico da tenencia de animais potencialmente perigosos. TEMA 14.- O Catálogo español de especies exóticas invasoras. Estratexias de loita contra as especies exóticas invasoras. TEMA 15.- Lei 2/2016, do solo de Galicia: A clasificación do solo. Caracteres de cada tipo de solo. TEMA 16.- Deberes de uso, conservación e rehabilitación, segundo a Lei do solo de Galicia. TEMA 17.- Ordes de execución, segundo a Lei do solo de Galicia. TEMA 18.- Lei 3/2007 de prevención e defensa contra os incendios forestais de Galicia. Disposicións xerais. TEMA 19.- Lei 3/2007, de 9 de abril, de prevención e defensa contra os incendios forestais de Galicia. Índice de risco diario de incendio forestal. Alto risco de incendio. TEMA 20.- Actuacións preventivas na Lei de prevención e defensa contra os incendios forestais de Galicia e disposición adicional terceira: especies determinadas a efectos da xestión da biomasa TEMA 21.- Lei 26/2007, de 23 de outubro, de Responsabilidade Ambiental. Disposicións xerais. TEMA 22.- Código Penal: dos delitos contra os recursos naturais e o medio ambiente. Dos delitos relativos á protección da flora, a fauna e animais domésticos. Delitos de incendios forestais. Delito ecolóxico. TEMA 23.- Ordenanza de xestión de residuos municipais e limpeza viaria do Concello da Coruña. Xestión de residuos domiciliarios. TEMA 24.- Ordenanza de xestión de residuos municipais e limpeza viaria do Concello da Coruña. Xestión de residuos de pequenos, medianos e grandes produtores. TEMA 25.- Ordenanza de xestión de residuos municipais e limpeza viaria do Concello da Coruña. Recollida porta a porta de cartón e vidro. Recollida de cartón comercial e vidro de hostalaría. Recollida nos polígonos industriais. TEMA 26.- Ordenanza de xestión de residuos municipais e limpeza viaria do Concello da Coruña. Xestión de residuos de construción e demolición e de obras en xeral. TEMA 27.- Ordenanza de xestión de residuos municipais e limpeza viaria do Concello da Coruña. Puntos limpos. TEMA 28.- Ordenanza de xestión de residuos municipais e limpeza viaria do Concello da Coruña. Residuos voluminosos e outros residuos especiais. TEMA 29.- Ordenanza de xestión de residuos municipais e limpeza viaria do Concello da Coruña. Dos terreos de propiedade privada. TEMA 30.- Ordenanza de xestión de residuos municipais e limpeza viaria do Concello da Coruña. Infraccións e sancións. Disposicións xerais. TEMA 31.- Ordenanza de verteduras e do servizo municipal de saneamento de Concello da Coruña. Disposicións xerais. Deberes dos usuarios da rede de saneamento municipal. TEMA 32.- Ordenanza de verteduras e do servizo municipal de saneamento de Concello da Coruña. Inspección e control. Réxime de infraccións e sancións. TEMA 33.- Ordenanza de protección contra a contaminación acústica de A Coruña. Emisores acústicos: vehículos de motor, sistemas de aviso acústico, obras e actividades susceptibles de producir ruídos e actividades da veciñanza no interior da edificación. TEMA 34.- Ordenanza de protección contra a contaminación acústica de A Coruña. Actividade inspectora. TEMA 35.- Ordenanza para regular a convivencia e o ocio no espazo público da cidade da Coruña. A Coruña, 15 de maio de 2019 A XUNTA DE GOBERNO LOCAL, P. D. A concelleira delegada de Facenda e Administración María Eugenia Vieito Blanco